Dunaj

Dunaj (, , ,  a , ) je najvodnatejšia rieka na Slovensku, druhá najdlhšia európska rieka a najdlhšia rieka v Európskej únii. V meste Donaueschingen vzniká sútokom zdrojníc Breg a Brigach prameniacich vo Schwarzwalde (Nemecko), preteká južným Nemeckom, Rakúskom, Slovenskom, Maďarskom, Srbskom, potom tvorí po mnoho desiatok kilometrov rumunsko-bulharskú hranicu a ústi deltou do Čierneho mora na hraniciach medzi Rumunskom a Ukrajinou, pričom pri ukrajinskom meste Reni hraničí s teritóriom Moldavska.

Starí Rimania poznali rieku, ktorá z veľkej časti tvorila severnú hranicu ich impéria, pod latinským názvom Danubius. Podľa legendy vyslal rímsky vojvodca svojich vojakov hľadať prameň rieky. Tí na úpätí Čierneho lesa narazili na silný minerálny prameň (v miestach, kde dnes leží mesto Donaueschingen), ktorý tu síce do rieky vyviera, ale nie je jej počiatkom. Vojakom sa podľa povesti nechcelo predierať čiernymi lesmi ku skutočnému prameňu a označili toto miesto za prameň Dunaja. Toto pojatie sa vžilo a dodnes nesie rieka svoje meno až od mesta Donaueschingen, kde je žriedlo obstavané ako jej symbolický prameň. V skutočnosti vzniká Dunaj sútokom potokov Breg a Brigach, ktoré sa tiež stretávajú neďaleko mesta.

Dunaj je pre menšie plavidlá splavný od mesta Ulm, kde prijíma vodnatý alpský prítok Iller a vstupuje do Bavorska. V skutočnosti je však z ekologických dôvodov možná plavba bez zvláštneho povolenia až od mesta Kelheim, pri ktorom cez ústie rieky Altmühl odbočuje do povodia Rýna Mohansko-dunajský prieplav.

Priemerný prietok Dunaja je v ústí /s, v Budapešti /s, v Bratislave /s a vo Viedni /s.

Dunaj preteká, respektíve dotýka sa 10 nasledovných krajín (v smere od prameňa do ústia): Nemecko, Rakúsko, Slovensko, Maďarsko, Chorvátsko, Srbsko, Rumunsko, Bulharsko, Moldavsko a Ukrajina.

 Názov 
Názov Dunaj (a príbuzné tvary v iných jazykoch) pochádza z latinského mena rímskeho boha Danubia. Toto slovo môže byť keltského, skýtskeho alebo sarmatského pôvodu. Dunaj bol označovaný tiež ako Tonach, neskôr tiež Donaw. Starým menom (najmä) dolného Dunaja bolo latinské Ister, Hister pochádzajúce z gréckeho Ἴστρος (Ístros). Grécku podobu zmieňuje Hesiodos vo svojej Theogonii, označuje ním syna Okeáne a Téthydy (Theogonia 339).

 Prítoky 

Prítoky Dunaja (a strana, z ktorej pritekajú):
 : Breg (najdlhší pramenný tok; P), Brigach (Ľ), Iller (P), Lech (P), Altmühl (Ľ), Isar (P), Inn (P), Ilz (Ľ)
 : Traun (P), Enža (P), Ybbs (P)
 : Morava (Ľ), Váh (Ľ), Hron (Ľ), Ipeľ (Ľ)
 : Mosoni Duna (P), Sió (P)
 : Dráva (P)
 : Tisa (Ľ), Sáva (P), Velika Morava (P)
 : Iskăr (P)
 : Jiu (Ľ), Olt (Ľ), Ialomiţa (Ľ), Siret (Ľ), Prut (Ľ)

 Významné mestá 
Dunaj preteká nasledujúcimi mestami:
 : Donaueschingen, Tuttlingen, Ulm, Ingolstadt, Regensburg, Straubing, Deggendorf, Passau
 : Linz, Enns, Melk, Krems an der Donau, Tulln, Viedeň
 : Bratislava, Šamorín, Komárno, Štúrovo
 : Ostrihom, Budapešť, Dunaújváros, Baja, Moháč
 : Vukovar, Ilok
 : Nový Sad, Belehrad, Smederevo
 : Drobeta-Turnu Severin, Giurgiu, Braila, Galac, Tulcea, Sulina
 : Vidin, Svištov, Ruse, Silistra
 : Reni, Izmajil

 Významné národné parky a chránené územia 

 : Prírodný park Obere Donau, Donauleiten
 : Národný park Donau-Auen
 : Chránená krajinná oblasť Dunajské luhy, Dunaj (územie európskeho významu)
 : Duna–Ipoly Nemzeti Park, Národný park Dunaj-Dráva
 : Prirodný park Kopački Rit
 : Gornje Podunavlje, Národný park Đerdap, Deliblatska Peščara
 : Prírodný park Železné vráta, Les Letea, Delta Dunaja
 : Prírodná rezervácia Srebarna, Prírodný park Persina
 : Dunajská biosférická prírodná rezervácia (Дунайський біосферний заповідник)

 Delta Dunaja 

Delta rieky Dunaj je druhá najväčšia európska riečna delta (po Volge) a od roku 2001 je zapísaná na zozname Svetového dedičstva UNESCO.

 Splavnosť Dunaja 

Dunaj je splavný od svojej delty až do nemeckého mesta Ulm.

 Galéria 

 Referencie 

 Pozri aj 
 Delta Dunaja
 Mohansko-dunajský prieplav

 Iné projekty 

 Externé odkazy 
 danubemap.eu - Turistická mapa Dunaja 


Kategória:Rieky na Slovensku
Kategória:Rieky v Nemecku
Kategória:Rieky v Maďarsku
Kategória:Rieky v Rakúsku
Kategória:Rieky v Chorvátsku
Kategória:Rieky v Bulharsku
Kategória:Rieky v Rumunsku
Kategória:Rieky v Moldavsku
Kategória:Rieky v Srbsku
Kategória:Rieky na Ukrajine
Kategória:Povodie Dunaja
Kategória:Vodné toky v okrese Komárno
Kategória:Vodné toky v okrese Nové Zámky
Kategória:Vodné toky v okrese Dunajská Streda
Kategória:Vodné toky v okrese Bratislava I
Kategória:Vodné toky v okrese Bratislava II
Kategória:Vodné toky v okrese Bratislava III
Kategória:Vodné toky v okrese Bratislava IV
Kategória:Vodné toky v okrese Bratislava V
Kategória:Vodné toky v okrese Senec
Kategória:Rieky v Dolnodunavskej nizine
Kategória:Rieky v Podunajskej plošine
Kategória:Geografia Odeskej oblasti